**CUPA ORAȘELOR 2017**

**PACHETUL DE LA IAȘI**

**REDACTOR: ION-MIHAI FELEA**

**CONTRIBUTORI: OCTAVIAN DANIEL STOICA, ION DORMENCO, LOREDANA MOLEA, COSMIN IONIȚĂ, ANDREI GHEORGHE**

1. Material distributiv:

**„Numele celui mai înalt vârf de pe teritoriul Austriei, aflat în Alpi și având o înălțime de 2.228 m, a fost dat de către un alpinist polonez."**

Î: Care două litere au fost omise din întrebare?

R: AL

C: Vârful Kosciuszko din Alpii AustrALiei. Cel mai înalt munte din Austria este Großglockner, cu o înălțime de 3798 m.

S: <https://en.wikipedia.org/wiki/Australian_Alps>

A: Octavian-Daniel Stoica, Joc la Zero

2. Într-un roman de Paul Auster personajul principal, aflat pentru câte luni într-o situație dificilă, le numea pe cele din Central - „dineuri-tombolă”?

Î: Ce numea el „Dineuri-tombolă”?

R: Coșurile de gunoi

C: Alte două nume hazlii cu care le boteza pentru a-și învinge scârba mai ușor: „restaurante cilindrice”, respectiv „ajutoare municipale”. Personajul lui Auster a devenit falit și a locuit câteva luni în Central Park.

A: Octavian-Daniel Stoica, Joc la Zero

3. Un cuvânt din titlul unui popular joc video First Person Shooter făcut de Croteam era folosit în mod ironic în meniul de setări pentru a indica cel mai ridicat nivel de dificultate.

Î: Lăsați joaca la o parte și spuneți-ne acest cuvânt!

R: Serious / Serios

C: Jocul este Serious Sam, făcut de croații de la Croteam.

A: Octavian-Daniel Stoica, Joc la Zero

4. Material distributiv:

**Într-un AAAAAA publicat în revista umoristică „Răcnetul” se povestește despre un oarecare cârciumar CCCCCC care avea un DDDDDD special pentru „EEEEEEul” vândut pe sub mână.**

Cele 4 cuvinte omise din text sunt anagrame reciproce (adică sunt formate din aceleași litere). Forma de bază a unui cuvânt din text putea intra și ea în joc, dacă ignoram diacriticele.

Î: Găsiți cele 4 cuvinte înlocuite!

R: catren, cretan, carnet, nectar

C: Într-un CATREN... cârciumar CRETAN ... CARNET special pentru „NECTARUL”. Dacă ignorăm diacriticele, RĂCNET este și el o anagramă a acelorași litere.

A: Octavian-Daniel Stoica, Joc la Zero

5. Ignorați diacriticele și, fără să apelați la un bagaj uriaș de cunoștințe sau să mutați lucruri haotic, scrieți acest palindrom de origine turcească din 9 litere!

R: Calabalâc / Calabalac

C: Calabalâc înseamnă lucruri în dezordine, bagaj mare cu care se mută cineva.

S+A: Octavian-Daniel Stoica, Joc la Zero

6. Î: Fiți galanți și spuneți-ne cum îi numesc antrenorii de fitness pe cei care, atunci când începe să se încălzească, vin la sală pentru a arăta bine în tricou în sezonul estival?

R: Ghiocei

C: În greacă, ghiocel = galantos, adică floare de lapte (galathe+anthos). De asemenea, oamenii galanți dau flori doamnelor. Când se termină iarna, răsar ghioceii.

A: Ion Dormenco, Null Pointers

7. Istoricii au dat două răspunsuri posibile la o anumită întrebare. Primul răspuns – pentru a evita supraîncălzirea. Al doilea – pentru a evita ruginirea. Informația a fost luată din articolul „Surcoat” de pe wikipedia.

Î: Care este întrebarea?

R: De ce cruciații purtau haine albe (deasupra armurilor)?

C: Sur+coat = deasupra hainei

A: Ion Dormenco, Null Pointers

8. S-a estimat că aberația lui a costat aproape 1 mld de dolari. În urma acestor costuri, EL a devenit cel mai rapid ochelarist.

Î: Ce este EL?

R: Telescopul Hubble

C: În 1990, la puțin timp după lansare, s-a descoperit că lentila telescopului era cu 2.2 microni mai plată decât ar fi trebuit. Această eroare de construcție se numește *aberație sferică* a dat consecință similară cu miopia. 5 misiuni spațiale în valoare de 1 mld de dolari au fost expediate pentru a corecta aberația, punându-i „ochelari” telescopului miop, care se deplasează cu 8 km pe secundă, fiind astfel, cel mai rapid ochelarist.

S: <http://www.funtrivia.com/askft/Question121828.html>

A: Ion Dormenco, Null Pointers

9. Glumă. Dacă Apple ar inaugura un stadion, l-ar numi probabil după un refren cu priză din anii ‘90 ai secolului trecut. Titlul piesei derivă de la un personaj biblic controversat.

Î: Cum s-ar numi stadionul?

R: iMacarena

C: Arena iMac. Conform wikipediei, Macarena este forma schimonosită a numelui Magdalena, după Maria, prostituata din Biblie. De fapt, nici versurile piesei nu vorbesc despre lucruri foarte cuminți...

S: <https://en.wikipedia.org/wiki/Macarena_(song)>

A: Cosmin Ioniță, Uinărjii

10. Material distributiv:

**Citind o literă pe dos**

**Îl învelești pe friguros.**

Cântăreața Ivana din Rep. Moldova, fostă Studio One, vă poate ajuta să găsiți litera cifrată în această poezioară.

Î: Numiți litera.

R: Y

C: Igrec citit invers = cergi. Cerga e o pătură groasă de lână. Tania Cerga, fostă membră a formației Studio One, are acum numele de scenă Ivana.

A: Cosmin Ioniță, Uinărjii

11. Conform unei teorii, acest tip ciudat de vizită își are originea în practica șamanilor finlandezi, care împărțeau ciuperci halucinogene membrilor tribului cu ocazia solstițiului de iarnă.

Î: Numiți cât mai exact ce era ciudat la tipul de vizită explicat de teorie!

R: Accesul în casă pe horn

C: Solstițiul de iarnă e pe 23 decembrie, este foarte multă zăpadă acolo iar ușile sunt blocate. Șamanul trebuia să intre pe horn și le aducea un mic *cadou*. După aia, oamenii consumau ciuperci și, conform teoriei, vedeau reni zburători șamd.

S: <http://www.livescience.com/42077-8-ways-mushrooms-explain-santa.html>

A: Andrei Gheorghe, Hoarda de Aur

12. Material distributiv:

**Homofobia este singura dintre fobiile cunoscute care, în loc să crească frecvența bătăilor cardiace și tensiunea arterială, le scade.**

Într-un cuvânt din enunțul de mai sus s-a efectuat o modificare.  
Î: Reproduceți cuvântul inițial!  
  
R: Hemofobia

C: Hemofobia este frica de sânge. Atunci când vezi sânge, mai ales de-al tău, organismul încearcă să controleze pierderile, scăzând și frecvența cardiacă, ca să nu mori prin hemoragie. Acesta e și motivul pentru care unii oameni își pierd cunoștința la vederea sângelui.   
S: <https://curiosity.com/topics/heres-why-fear-of-blood-makes-you-faint-when-other-phobias-make-your-heart-race-curiosity/>   
A: Loredana Molea, echipa XX

13. Calambur.  
Material distributiv:  
**- Cum se numește un prieten care te enervează zilnic?  
- Un \_ care-ți face zilele \_.**  
  
Î: Reproduceți cu exactitate cele 2 litere omise în text.

R: a, A

C: un aMIC care-ți face zilele aMARE

S: <https://www.facebook.com/www.juni.ro/?fref=ts>   
A: Loredana Molea, echipa XX

14. Într-o ediție a emisiunii Last Week Tonight în care discuta despre avorturi, John Oliver atenționa că în statul Mississipi, de exemplu, există o singură clinica de avorturi, ceea ce înseamnă că statul are de 4 ori mai mulți x decât clinici de avort.   
Î: Ce este x? Atenție, există 2 răspunsuri corecte!

R: s / i  
C: Litera s sau i din numele statului Mississipi.

S: Emisiunea Last Week Tonight  
A: Loredana Molea, Echipa XX

15. Dacă ai incontinență urinară, ar trebui să te adresezi fie unui X, fie unui antiX.  
Î: Ce am înlocuit prin X și antiX?  
  
R: Urolog și neUrolog  
C: Există cauze urologice (adică ce țin de aparatul urinar) și neurologice pentru o vezică incontinentă.   
S: „Urologie Clinică”, autor: Cătălin Pricop  
A: Loredana Molea, echipa XX